COM7 บวก 4% โบรกฯ มองไตรมาส 2 กำไรดีกว่าคาด แนะซื้อเป้า 42 บ. คาดครึ่งปีหลังฟื้นตัวเด่น
COM7 บวก 4% โบรกฯ มองไตรมาส 2 กำไรดีกว่าคาด แนะซื้อเป้า 42 บ. คาดครึ่งปีหลังฟื้นตัวเด่น ล่าสุอยู่ที่ 36.25 บ. บวก 1.50 บ. หรือ 4.32% มูลค่าซื้อขาย 382.38 ลบ.
COM7 บวก 4% โบรกฯ มองไตรมาส 2 กำไรดีกว่าคาด แนะซื้อเป้า 42 บ. คาดครึ่งปีหลังฟื้นตัวเด่น ล่าสุอยู่ที่ 36.25 บ. บวก 1.50 บ. หรือ 4.32% มูลค่าซื้อขาย 382.38 ลบ.
14 ส.ค. 2563

ผู้สื่อข่าวรายงานว่า ราคาหุ้น บริษัท คอมเซเว่น จำกัด (มหาชน) หรือ COM7 ล่าสุด ณ เวลา 15.25 น. อยู่ที่ 36.25 บาท บวก 1.50 บาท หรือ 4.32% สูงสุดที่ 37.50 บาท ต่ำสุดที่ 35 บาท ด้วยมูลค่าซื้อขาย 382.38 ล้านบาท

ทั้งนี้ บล.เคจีไอ (ประเทศไทย) ระบุในบทวิเคราะห์ แนะนำ “ซื้อ” หุ้น COM7 รายงานกำไรไตรมาส 2/63 เท่ากับ 275 ล้านบาท ลดลง 6.7% เมื่อเทียบจากปีก่อน และลดลง 4.6% เมื่อเทียบจากไตรมาสก่อน ซึ่งดีกว่าคาด +93.7% YoY ทางฝ่ายวิจัยฯได้ปรับประมาณการและราคาเป้าหมายขึ้นเป็น 40 บาท (อิง PE 31 เท่า)
ด้าน บล.ดีบีเอส วิเคอร์ส (ประเทศไทย) ระบุในบทวิเคราะห์ แนะนำ “ซื้อ” หุ้น COM7 กำไรไตรมาส 2/63 แกร่งเกินคาด กำไรหลักไตรมาส 2/63 ลดลงเป็น 273 ล้านบาท ถือว่าออกมาดีกว่าที่บล.ดีบีเอส วิเคอร์ส(ประเทศไทย) และตลาดคาด โดยยอดขายอยู่ในเกณฑ์ทรงตัวแม้ว่าได้มีการล็อกดาวน์ แต่ยอดขายที่ไม่ได้เป็นสโตร์ เช่น Pop Up ที่สำนักงานใหญ่ หรือ การไดร์ฟทรูมีการเติบโตน่าประทับใจ
ทั้งนี้ คาดว่าสถานการณ์จะฟื้นตัวดีขึ้นในงวดครึ่งปีหลัง จากการเปิดเมืองคลายล็อกดาวน์ พร้อมให้ราคาพื้นฐาน 42 บาท ซึ่งประเมินด้วยวิธี DCF